Kan, het döbbel Däorepke
E nöj stripbeukske op de bokemàèrt: Kan, het döbbel Däorepke. E stripverhaol dat aonslut bie de reeks Belsj Limburgse stripverhaole dèj Veldeke Bels(j) Limburg hàèlep realizere. Nao Bocholt. Dilsen-Stokkem en Neerpelt zörg de Heemkundekrink Kan noêvur de uûste strip van Belsj Zuid-Limburg.
Boêveur e döbbel däörep? Ömdat zoeväöl döbbele elemeente te veende ziên in Kan vreuger en noê. Doh ziên tot on de Fraanse revollusie twie hiêrlekhede gewèès: Opkan en Nèèrkan, dus àoch twie kestiêle, twie kèerke; 't lik tösse twie grenze, 'n laandgrens en 'n taolgrens; doh làope twie waoters door 'r däorep, de Neker en 't kenaal. Kan hèèt twie meziêker, twie karnevalsvereinige, twie meules, twie bekkers, twie plekkers, en num mer op. 
Twie aovermennekes lèjje twie lede van de Heemkundekreenk en zoe àoch de lèèzer door de geschiedenis van Kan vanaof de Romeine tot noê. 'n Ràèjs vàol ontdèkkinge en verrassinge.

Kan, het döbbel Däörepke és op versjèllende plaotse te kriêge in Kan (Hotel Limburgia, bie Blaffart) en boête Kan (Reems: VVV; Moontenaoke: 't Gazetje; Mestreech: De Kiekoet) on de priês van 2 euro.

Mieër info: Antoine Bettens (Oudeweg 4, B-3770 Kanne - tel. 012-456720) of Roger Thijs (Bovenstraat 82, B-3770 Kanne - tel. 012-453548)

Limburgish
Hoesloze teks